**IEPIRKUMA LĪGUMS**

**Par ieraksta/atskaņošanas sistēmas "*Nexio video server system with Farad Storage*”**

**servisa atbalsta nodrošināšanu**

ID Nr. LTV/2017-67

Rīgā 2018. gada 17.janvārī

**VSIA “Latvijas Televīzija”** tās vārdā valdes loceklis, p.p. Ivars Priede, kurš rīkojas uz prokūras pamata, turpmāk Pasūtītājs no vienas puses un

**SIA “Tilts Integration”** tās vārdā Dmitry Gerasimenko, kurš rīkojas uz statūtu pamata, turpmāk – Izpildītājs, no otras puses, turpmāk atsevišķi - Puse, kopā sauktas - Puses, noslēdz šāda satura iepirkuma līgumu, turpmāk – Līgums.

1. **Vispārīgie noteikumi**
	1. Izpildītājs ir piedalījies Pasūtītāja Publisko iepirkumu likuma 9. panta kārtībā rīkotajā iepirkumā “Par ieraksta/atskaņošanas sistēmas "*Nexio video server system with Farad Storage*” servisa atbalsta nodrošināšanu”. Identifikācijas Nr. LTV/2017-67.
	2. Saskaņā ar Pasūtītāja iepirkumu komisijas 2018. gada 4. janvāra lēmumu Nr. 4/1-20 Izpildītājs ir ieguvis tiesības realizēt savu iepirkumam iesniegto piedāvājumu.
2. **Līguma priekšmets**
	1. Izpildītājs apņemas nodrošināt 1 (viena) gada servisa atbalstu Pasūtītāja rīcībā esošai ieraksta/atskaņošanas sistēmai "*Nexio video server system with Farad Storage*”, turpmāk - Pakalpojums, saskaņā ar Līgumā un tā pielikumā “Tehniskā specifikācija un cenas” noteiktām prasībām Līgumā noteiktajā termiņā un kārtībā.
	2. Pasūtītājs norēķinās par Izpildītāja sniegto pakalpojumu, veicot norēķinu Līgumā noteiktajā kārtībā un termiņā.
3. **Līguma summa un norēķina kārtība**
	1. Kopējā Līguma summa (bez PVN) ir **7 980,00 EUR** (septiņi tūkstoši deviņi simti astoņdesmit *euro* un 0 centi). PVN tiek maksāts papildus, saskaņā ar Latvijas Republikas normatīvo aktu prasībām un spēkā esošo likmi.
	2. Kopējā Līguma summā ir iekļautas visas izmaksas, kas nepieciešamas Pakalpojuma izpildei, t.sk. visas tehnikas, programmatūras un personāla izmaksas, u.c., kā arī nodokļi un nodevas, izņemot PVN.
	3. Pasūtītājs samaksu par Pakalpojuma nodrošināšanu veic 15 (piecpadsmit) darba dienu laikā pēc akta par Pakalpojuma nodrošināšanas uzsākšanu abpusējas parakstīšanas un rēķina saņemšanas no Izpildītāja, kas tiek nosūtīts uz Pasūtītāja e-pastu: rekini@ltv.lv.
	4. Pasūtītājs maksājumu veic *euro* (EUR) bezskaidras naudas norēķinu veidā uz Izpildītāja rēķinā norādīto norēķinu kontu bankā.
	5. Līgumā paredzētie maksājumi skaitās veikti no dienas, kad attiecīgais naudas pārvedums ir veikts no Pasūtītāja bankas konta, saskaņā ar Pasūtītāja bankas izsniegtu izziņu vai konta izrakstu.
4. **Pušu saistības un atbildība**
	1. Izpildītājs nodrošina savlaicīgu un kvalitatīvu Pakalpojuma sniegšanu, saskaņā ar Līguma un tā pielikuma noteikumiem.
	2. Izpildītājs garantē, ka Pakalpojums tiks sniegts laikā un nevainojamā kvalitātē, ja savstarpēji tiks ievēroti Līguma noteikumi.
	3. Pasūtītājs garantē, ka veiks visus maksājumus par Pakalpojumu saskaņā Līguma noteikumiem. Pasūtītājs garantē, ka Līgumā noteiktā termiņā un kārtībā pārskaitīs uz Izpildītāja norādīto bankas kontu Līgumā minēto Līguma summu.
	4. Ja Pasūtītājs nepamatoti neievēro Līgumā noteiktos samaksas termiņus, tad Pasūtītājs maksā Izpildītājam nokavējuma procentus no nesamaksātās Līguma summas, aprēķinot nokavējuma procentus pēc likumiskās gada procentu likmes apmēra, kas noteikta saskaņā ar Civillikuma 1765. panta otro daļu, proporcionāli kavējuma dienu skaitam.
	5. Ja Izpildītājs savas vai apakšuzņēmēju vainas dēļ nav sniedzis Līgumā paredzēto Pakalpojumu vai sniedzis to nekvalitatīvi vai nesavlaicīgi, Pasūtītājam ir tiesības ieturēt līgumsodu EUR 50,00 (piecdesmit *euro*, 00 centi) dienā par katru konstatēto pārkāpumu no Izpildītājam izmaksājamām summām, bet ne vairāk kā 10% no Līguma kopējās summas, un veikt par atbilstošu Līguma maksas samazinājumu, vai arī Izpildītājam ir jāsamaksā sods 10 (desmit) darba dienu laikā pēc attiecīgā Pasūtītāja rēķina nosūtīšanas.
	6. Pusēm saskaņā ar Latvijas Republikas Civillikumu ir pienākums atlīdzināt otrai Pusei nodarītos zaudējumus, ja tādi ir radušies Puses prettiesiskas (neatļautas) rīcības rezultātā un ir konstatēts un dokumentāli pamatoti pierādīts zaudējumu esamības fakts un zaudējumu apmērs, kā arī cēloniskais sakars starp prettiesisko (neatļauto) rīcību un nodarītajiem zaudējumiem. Puses nav atbildīgas par nejaušu zaudējumu atlīdzināšanu.
	7. Līgumsodu vai nokavējumu procentu samaksa neatbrīvo Puses no pārējo iepirkumu līguma saistību izpildes un zaudējumu atlīdzināšanas pienākuma.
	8. Izpildītājs uzņemas atbildību par zaudējumiem, kuri nodarīti Pasūtītājam un trešajām personām sakarā ar Līguma noteikumu pārkāpumu, ja Izpildītājs tajos ir vainojams.
	9. Izpildītājam jācenšas nodrošināt, ka Pakalpojums tiek sniegts, mazinot nelabvēlīgo ietekmi uz vidi, pēc iespējas Pakalpojumu sniedzot attālināti. Tādēļ Līguma darbības pirmo 6 mēnešu laikā Izpildītājam būs jāizstrādā un jādokumentē procedūras saistībā ar vidi vismaz šādās sfērās:
5. svarīgāko Pakalpojuma vides aspektu novērtējums;
6. ietekmes uz vidi mazināšanas un energoefektivitātes paaugstināšanas pasākumi;
7. atkritumu daudzuma mazināšana un šķirotā savākšana;
8. apmācība.
	1. Izpildītājam jāveic risku analīze attiecībā uz piekļuvi Pasūtītāja iekārtām un datiem, mazinot konfidencialitātes, integritātes un pieejamības risku iestāšanās varbūtības un smagumu. Tādēļ Līguma darbības pirmo 6 mēnešu laikā Izpildītājam būs jāizstrādā un jādokumentē procedūras vismaz šādās sfērās:
9. svarīgāko pakalpojuma procesu dokumentācijas izstrāde (instrukcijas);
10. informācijas un datu aizsardzības pasākumi, un to efektivitātes regulāra novērtēšana;
11. apmācība.
12. **Konfidencialitāte**
	1. Puses nedrīkst izpaust informāciju par otru Pusi, trešajām personām un Līgumu, izņemot publiski pieejamu informāciju, bez otras Puses rakstiskas atļaujas, izņemot normatīvajos aktos (Publisko iepirkumu likums, Informācijas atklātības likums) noteiktajos gadījumos.
	2. Līguma noteiktais informācijas neizpaužamības pienākums ir spēkā neierobežotu laiku un paliek spēkā arī tad, ja Puse vienpusēji atkāpjas no Līguma vai ja Līgums izbeidzas citādi.
13. **Nepārvarama vara**
	1. Puse tiek atbrīvota no atbildības par pilnīgu vai daļēju Līgumā paredzēto saistību neizpildi, ja šāda neizpilde ir notikusi pēc Līguma parakstīšanas dienas nepārvaramas varas, kuru nebija iespējams ne paredzēt, ne novērst, iestāšanās rezultātā. Šāda nepārvaramā vara ietver sevī notikumus, kuri iziet ārpus Pušu kontroles un atbildības (dabas katastrofas, ūdens plūdi, uguns nelaime, zemestrīce un citas stihiskas nelaimes, kā arī karš un karadarbība, streiki, Latvijas valsts varas un pārvaldes institūciju, kā arī pašvaldību institūciju pieņemtie normatīvie akti un citi norādījumi, kas ir saistoši Pusēm, un citi apstākļi, kas neiekļaujas Pušu iespējamās kontroles robežās). Lai attiecīgā Puse varētu atsaukties uz nepārvaramās varas radītajiem Līguma izpildes šķēršļiem tai vispirms ir jāizdara viss iespējamais, lai tos novērstu.
	2. Pusei, kas nokļuvusi nepārvaramas varas apstākļos, bez kavēšanās jāinformē par to otra Puse rakstiski 3 (trīs) darba dienu laikā pēc nepārvaramas varas iestāšanās, ziņojumam pievienojot kompetentas iestādes izsniegtu izziņu, kura satur minēto apstākļu apstiprinājumu un raksturojumu.
	3. Ja minēto apstākļu dēļ Līgums nedarbojas ilgāk par 3 (trīs) mēnešiem, katrai Pusei ir tiesības izbeigt Līgumu, par to rakstveidā brīdinot otru Pusi vismaz 15 (piecpadsmit) dienas iepriekš. Šajā gadījumā neviena Līguma Puse nevar prasīt atlīdzināt zaudējumus, kas radušies Līguma izbeigšanas rezultātā.
	4. Par nepārvaramu varu netiek uzskatīti tehnikas vai programmatūras defekti, vai citi ar Līguma priekšmetu saistīti iemesli (ja vien minētās problēmas tieši neizriet no nepārvaramās varas), darba strīdi vai streiki.
14. **Līguma spēkā stāšanās kārtība, grozīšana un izbeigšana**
	1. Līgums stājas spēkā ar tā abpusējas parakstīšanas dienu. Līguma parakstīšanas datums tiek norādīts Līguma pirmās lapas augšējā labajā stūrī.
	2. Izpildītājs nodrošina Pakalpojuma sniegšanu saskaņā ar Līguma un tā pielikuma noteikumiem 1 (vienu) gadu, saskaņā ar Pušu pilnvaroto personu abpusēji parakstītā aktā par Pakalpojuma nodrošināšanas uzsākšanu norādītajiem datumiem.
	3. Pusēm ir tiesības ierosināt izbeigt Līguma darbību 30 (trīsdesmit) dienas iepriekš rakstiski paziņojot par to otrai Pusei. Šajā gadījumā Līguma darbība tiek uzskatīta par izbeigtu ar brīdi, kad Puses parakstījušas vienošanās protokolu par Līguma saistību izbeigšanu.
	4. Ja Līgums tiek izbeigts Izpildītāja vainas vai iniciatīvas dēļ, Izpildītājs 30 (trīsdesmit) dienu laikā atmaksā Pasūtītājam saņemto summu par attiecīgi nenodrošināto Pakalpojuma sniegšanas laiku. Atmaksājamā summa tiek aprēķināta, dalot Pakalpojuma nodrošināšanas izmaksas 1 (vienam) gadam ar dienu skaitu gadā un reizinot ar to dienu skaitu, kad Pakalpojums netiks nodrošināts.
15. **Nobeiguma noteikumi**
	1. Līguma parakstītāji garantē, ka tiem ir visas tiesības (pilnvaras) savu pārstāvamo vārdā slēgt Līgumu, ar to iegūstot savu pārstāvamo vārdā līgumā minētās tiesības un pienākumus. Ja Līguma parakstītājs tā noslēgšanas brīdī nav bijis pilnvarots pārstāvēt Pusi, par kuras pārstāvi viņš uzdodas, tad viņš uzņemas pats kā fiziska persona visas saistības no parakstītā Līguma un atbild par to izpildi ar visu savu mantu.
	2. Jebkādas domstarpības, strīdi vai pretenzijas, kas rodas Līguma dēļ vai sakarā ar tā pārkāpumiem, neizpildi vai spēkā neesamību, tiek risinātas pārrunu ceļā. Gadījumā, ja Puses nevar panākt vienošanos, tad attiecīgais strīds tiek nodots izskatīšanai Latvijas Republikas tiesā atbilstoši Latvijas Republikas Civilprocesa likumā noteiktajai lietu piekritībai.
	3. Izmaiņas Līgumā vai papildinājumi stājas spēkā un kļūst par neatņemamu un būtisku sastāvdaļu tikai tad, ja par to ir panākta rakstiska vienošanās.
	4. Izpildītājs drīkst veikt apakšuzņēmēju nomaiņu/piesaistīšanu Līguma izpildē atbilstoši Publisko iepirkumu likuma 62. panta nosacījumiem.
	5. Puses vienojas, ka ar Līguma izpildi saistītos jautājumus risinās šādas Pušu pilnvarotās personas:
		1. Pasūtītājs piešķir tiesības pārstāvēt Pasūtītāju jautājumos, kas saistīti ar Līguma izpildi un tiesībām parakstīt pakalpojuma nodrošināšanas uzsākšanas aktu: Ilanu Einmani (tālr. 67200555; mob. 26613444; e-pasts: ilana.einmane@ltv.lv);
		2. Izpildītājs piešķir tiesības pārstāvēt šo Līgumu un parakstīt pakalpojuma nodrošināšanas uzsākšanas aktu: Dmitry Gerasimenko (tālr.67283128; gda@tiltsintegration.lv).
	6. Puses nevar nodot Līguma saistību izpildi trešajai personai bez otras Puses iepriekšējas rakstiskas piekrišanas.
	7. Puses uzrāda otrai Pusei visus dokumentus, kas attiecas uz Līguma izpildi, 3 (trīs) darba dienu laikā pēc otras Puses pieprasījuma.
	8. Pusēm savlaicīgi, bet ne vēlāk kā 5 (piecu) darba dienu laikā, jāpaziņo otrai Pusei par savu saimniecisko rekvizītu un/vai adreses izmaiņām, vai Līguma 8.5. punktā noteikto Pušu pilnvaroto personu nomaiņu, Ja Puse neizpilda šī apakšpunkta noteikumus, uzskatāms, ka otra Puse ir pilnībā izpildījusi savas saistības, lietojot šajā Līgumā esošo informāciju par otru Pusi.
	9. Pušu reorganizācija nevar būt par pamatu Līguma pārtraukšanai vai izbeigšanai. Gadījumā, ja kāda no Pusēm tiek reorganizēta, Līgums paliek spēkā, un tā noteikumi ir saistoši Pušu tiesību pārņēmējam.
	10. Līgums un tā pielikums, kas ir Līguma neatņemama sastāvdaļa, ir sastādīti divos eksemplāros latviešu valodā, katrs kopā ar pielikumu uz 4 (četrām) lapām, un izsniegts pa vienam eksemplāram katrai Pusei.
16. **Pušu rekvizīti un paraksti**

|  |  |
| --- | --- |
| Pasūtītājs:**VSIA „Latvijas Televīzija"**Zaķusalas krastmalā 33, Rīgā, LV-1050Vienotais reģistrācijas Nr. 40003080597Norēķinu konts: LV54HABA0001408045529AS “Swedbank”bankas kods: HABALV22\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Ivars PriedeValdes loceklis, p.p | Izpildītājs:**SIA “Tilts Integration”**Vienotais reģistrācijas Nr. 40003534395Lāčplēša ielā 36-8, Rīgā, LV – 1011Norēķinu konts: LV14HABA0551000473610A/S “Swedbank”bankas kods: HABALV22\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Dmitry GerasimenkoValdes loceklis |